32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 549 της 14/23 Σεπτ. 1963 (ΦΕΚ Α΄ 149) Περί του καθορισμού του εντόμου LEPTINOTARSA (DORYPHORA) DECEMLINEATA SAY ως εχθρού των φυτών κατά του οποίου επιβάλλονται υποχρεωτικώς κατασταλτικά κλπ. μέτρα. ΄Εχοντες υπ’ όψιν: Τας διατάξεις του άρθρ. 9 του Νόμ. 6196/1934, 2)τας του Νόμ. 2147/1952, 3)την υπ’ αριθ. 110/2.7.1963 γνωμοδότησιν του Φυτοπαθολογικού Συμβουλίου του Υπουργείου Γεωργίας και την υπ’ αριθ. 555/63 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, απεφασίσαμεν και διατάσσομεν: ΄Αρθρον μόνον.-Το έντομον LEPTINOTARSA (DORYPHORA) DECEMLINEATA SAY ορίζεται ως εχθρός των φυτών, καθ’ ου επιβάλλονται καθ’ άπασαν την επικράτειαν μέτρα κατασταλτικά ή συγχρόνου γενικής καταπολεμήσεως υποχρεωτικής δια πάντας τους ιδιοκτήτας καλλιεργητάς ως και πάντας τους εμπορευομένους φυτά ή μέρη αυτών. Η εκτέλεσις του παρόντος ανατίθεται εις τον Ημέτερον επί της Γεωργίας Υπουργόν. 